Pierdere pentru Dinamo în primul meci din barajul pentru menținerea în Liga 1. "Îmi pare rău că am luat roșu"
Dinamo a învins duminică pe Arcul de Triumf echipa UTA, scor 2-0, și a prins barajul pentru menținerea în Superliga României.
Dinamo o va întâlni pe Csikszereda în barajul de menținere / promovare în Superliga României dar nu-l va avea la primul meci pe căpitanul Răzvan Patriche, care a primit roșu în partida cu UTA.
"Am crezut în șansele mici, azi s-a văzut. N-am știut nimic ce se întâmplă în celelalte jocuri, au vrut să-mi zică la pauză, dar n-am vrut să aud, aveam drumul nostru.
Îmi pare rău că am luat roșu, a fost o reacție. Nu știu dacă a fost meritat sau nu, m-am dus din reflex. Îmi pare rău că nu pot să fiu în teren alături de colegi.
Sperăm să iasă bine. Ne bucurăm în seara asta, dar de mâine la treabă", a declarat Răzvan Patriche, la finalul meciului de pe Arcul de Triumf.
Dinamo, care a trecut de UTA cu 2-0, prin golurile marcate de Hakim Abdallah (14) şi Răzvan Patriche (18), va juca la baraj cu FK Csikszereda Miercurea Ciuc.
FC Voluntari şi FCU Craiova au retrogradat din Superliga de fotbal după ce au pierdut pe teren propriu meciurile jucate duminică seara, în etapa a 9-a, ultima a fazei play-out.
Urmăriți SPORT.RO și pe Google News